นายอภิสิทธิ์ กล่าวว่า หน้าที่ของเราคือจะหยิบร่างรธน.ที่ผ่านส.ส.ร.มาพิจารณา จากนั้นจะแสดงจุดยืนว่าคิดอย่างไร ซึ่งตนขอให้นายบัญญัติ บรรทัดฐาน หัวหน้าคณะทำงานเตรียมพร้อมในเรื่องนี้อยู่แล้ว ซึ่งเมื่อร่างเสร็จและพรรคพิจารณาแล้วก็จะประกาศออกไปทันทีว่าพรรคประชาธิปัตย์มีจุดยืนและความคิดเห็นอย่างไรเมื่อถามว่า ก่อนที่จะแสดงจุดยืนมีโอกาสจะเข้าไปพบประธานคมช.เกี่ยวกับรธน.ที่จะหยิบมาใช้ หากร่างรธน.ฉบับส.ส.ร.ไม่ผ่านประชามตินายอภิสิทธิ์ กล่าวว่า เราได้เรียกร้องมาตลอดอยู่แล้ว คงต้องดูจังหวะเวลาความเหมาะสมต่างๆ อีกทีว่าจะทำอะไรก่อนหลัง ตนคิดว่าทุกฝ่ายน่าจะช่วยกันถาม คมช. ซึ่งการที่ตนถามผ่านสื่อเช่นนี้ ท่านก็คงได้ยินอยู่แล้ว จริงๆ ก็เหมือนกับสิทธิเหมือนกัน ตนไม่อยากเรียกร้องในฐานะหัวหน้าพรรคการเมือง แต่อยากเรียกร้องในฐานะคนไทยคนหนึ่งว่าถ้าไม่ลงประชามติไม่รับแล้วจะได้อะไร จะได้ตัดสินใจถูก ซึ่งอันนี้เป็นสิทธิขึ้นพื้นฐานของประชาชน ดังนั้นถ้าถามตนไม่ใช่ในฐานะหัวหน้าพรรคการเมืองแต่ในฐานะคนไทยคนหนึ่งที่ต้องไปลงคะแนนก็อยากรู้ว่าผลจะเป็นอย่างไร ระหว่างรับหรือไม่รับ ไม่เช่นนั้นก็จะตัดสินใจบนความคาดเดาของแต่ละบุคคล
หน้าที่ของเราในการยื่นร่างรธน.ที่ผ่านส.ส.ร.มาพิจารณาแล้วจะแสดงจุดยืนว่าคิดอย่างไร 
ส.ส.ร.